స్లోవేకియా లోని నోవే మెస్టో నడ్ వాహ్మ్ సమీపంలో ఉన్న పురావస్తు కళాఖండాల రేడియోకార్బన్ డేటింగ్ [అవాస్తవ-చర్చ] స్లోవేకియాలో క్రీ.పూ. 270,000 లో ప్రారంభ పాలియోలిథిక్ శకానికి చెందిన మానవులు జీవించారని తెలియజేస్తుంది. ఈ ప్రాచీన టూల్స్ క్లాక్టోనియన్ టెక్నిక్ తయారు చేయబడి స్లోవాకియా పురాతన నివాసాలకు సాక్ష్యమిస్తున్నాయి.బోజినిస్కు సమీపంలోని ప్రివట్ట్ (ప్రపోస్త్స్కా) గుహ నుండి, సమీపంలోని ఇతర ప్రాంతాల నుండి ఇతర రాతి ఉపకరణాలు మద్య పాలియోలిథిక్ యుగానికి (క్రీ.పూ 2,00,000 - 80,000) చెందినవని భావిస్తున్నారు. ఉత్తర స్లోవాక్యాలోని గనోవ్స్ అనే గ్రామానికి సమీపంలో కనుగొనబడిన నీన్దేర్తల్ క్రానియం (సుమారుగా క్రీ.పూ. 200,000)ఆ శకానికి చెందిన చాలా ముఖ్యమైన ఆవిష్కరణగా భావించబడుతుంది.

పురావస్తు శాస్త్రవేత్తలు ఈ ప్రాంతంలోని పూర్వ చారిత్రక మానవ అస్థిపంజరాలు, అలాగే గువేట్టియన్ సంస్కృతి అనేక వస్తువులు, చిహ్నాలను కనుగొన్నారు. ప్రధానంగా నత్రా, హార్న్, ఇపిల్, వాహ్, జిల్లినా నగరం వరకు, విహార్‌లాట్, ఇనోవెక్, ట్రిబెక్ పర్వత పాదాల సమీపంలో 
అలాగే మైజవా పర్వతాల ప్రాంతాలలో ఇవి కనుగొన బడ్డాయి. మముత్-ఎముక (క్రీస్తుపూర్వం 22,800) ప్రసిద్ధ మొరావానీ - వీనస్‌గా ప్రసిద్ధిచెందిన అతి పురాతన మహిళా విగ్రహం బాగా ప్రాచుర్యం పొందింది. 1940 లో పియస్టాని దగ్గర మొరావానీ నడ్ వాహ్మొ వద్ద ఈ విగ్రహం కనుగొనబడింది. మూడవ దశలోని సైప్కా థెర్మోఫైల్ గాస్ట్రోపోడ్స్ పెంకులచే తయారు చేసిన అనేక నెక్లెస్లను జకొవ్స్క, పాడ్కొవకా, హుబినా, రడోసినా ప్రాంతాలలో కనుగొనబడ్డాయి. మధ్యధరా, సెంట్రల్ ఐరోపా మధ్య నిర్వహించిన వాణిజ్య మార్పిడిల అత్యంత పురాతన సాక్ష్యాధారాలను ఈ పరిశోధనలు అందిస్తున్నాయి.

20 వ శతాబ్ధం
నదులు
రోమన్ కాలం
చరిత్ర